Share this:
নিউজ ডেস্কঃ মৰিগাঁও জিলাৰ দুখনকৈ মাদ্ৰাছাত আনছাৰুল্লাহ বাংলাদেশীৰ শ্লিপাৰ চেল সক্ৰিয় হৈ থকাৰ প্ৰমাণ পোৱাৰ পিছতে ৰাজ্যৰ মাদ্ৰাছাসমূহত জেহাদী কাৰ্যকলাপ চলি থকা সন্দৰ্ভত চোৰাংচোৱাই লাভ কৰা তথ্য সত্য প্ৰমাণিত হৈছে। বাংলাদেশ চৰকাৰে নিষিদ্ধ ঘোষণা কৰা সংগঠন আনছাৰুল্লাহ বাংলা টীম (এ বি টি) অসমত সক্ৰিয় হৈ কাম কৰি থকাৰ অংশ হিচাপে মাদ্ৰাছাত জেহাদীৰ প্ৰশিক্ষণ দিছিল। বৃহস্পতিবাৰে প্ৰশাসনে উচ্ছেদ কৰে মৰিগাঁও জিলাৰ মৈৰাবাৰীৰ জমিউল হুদা মাদ্ৰাছা। সমগ্ৰ অসমত চৰকাৰী আৰু বেচৰকাৰী ব্ৰহ্মপুত্ৰ উপত্যকাৰ সৰ্বমুঠ ৯৫০খন মাদ্ৰাছাৰ অধিকাংশ মাদ্ৰাছা হোজাই, নগাঁও, বৰপেটা, গোৱালপাৰা আৰু ধুবুৰী জিলাত অৱস্থিত।
আনছাৰ আল-ইছলামৰ সৈতে জড়িত থকাৰ অভিযোগত মৰিগাঁও আৰু বৰপেটা জিলাৰ পৰা ২৮ জুলাইত অসম আৰক্ষীয়ে কমেও ১০ জন লোকক গ্ৰেপ্তাৰ কৰিছিল। ২৭ জুলাইত অসম আৰক্ষীয়ে গোৱালপাৰা জিলাৰ পাখীউৰা গাঁৱৰ পৰা আব্বাছ আলী নামৰ এজন ২২ বছৰীয়া যুৱকক গ্ৰেপ্তাৰ কৰে। আনছাৰ আল-ইছলামৰ এজন সদস্যক আশ্ৰয় দি থকাৰ অভিযোগত আৰক্ষীয়ে গ্ৰেপ্তাৰ কৰে আব্বাছ আলীক। ইতিমধ্যে অসম আৰক্ষীয়ে আনছাৰ আল-ইছলামৰ লগত জড়িত থকাৰ অভিযোগত অসমৰ বিভিন্ন প্ৰান্তৰ পৰা ৩০ জন লোকক গ্ৰেপ্তাৰ কৰিছে।
Search for:
